b"\n_START_ARTICLE_\nJuan Cruz Sol Oria\n_START_SECTION_\nCarrera esportiva\n_START_PARAGRAPH_\nVa comen\xc3\xa7ar a jugar a futbol a l'equip del seu poble, el Club Deportivo Elgoibar. Amb quinze anys, Carlos Iturraspe el va portar al Val\xc3\xa8ncia CF, club on jugaria durant 10 anys i marcaria 16 gols. El 1975 fitxa per Real Madrid, equip amb qu\xc3\xa8 va guanyar 3 lligues. Finalment, el 1979 tornaria a l'equip valencianista tot i que no va disputar massa partits a causa de cont\xc3\xadnues mol\xc3\xa8sties i lesions al genoll. L'onze de febrer de 1970 va debutar com internacional a la selecci\xc3\xb3 de futbol d'Espanya, en un partit contra Alemanya Federal._NEWLINE_En 2000 va ser delegat de camp del Val\xc3\xa8ncia CF, c\xc3\xa0rrec del qual va dimitir arran d'una errada seua en l'eliminat\xc3\xb2ria de Copa del Rei contra el Novelda CF el 2001, on l'equip merengot va ser eliminat per jugar amb quatre jugadors extracomunitaris. Des de 2006 treballa per al Chelsea FC buscant noves promeses a Espanya per a l'equip londinenc."